CELEX: 62012TO0163
Language: sk
Date: 2012-04-23 00:00:00
Title: Uznesenie predsedu Všeobecného súdu z 23. apríla 2012. # Anatoly Ternavsky proti Rada Európskej únie. # Predbežné opatrenie - Spoločná zahraničná a bezpečnostná politika - Reštriktívne opatrenia voči Bielorusku - Zmrazenie finančných prostriedkov a ekonomických zdrojov - Návrh na odklad výkonu - Nedodržanie formálnych náležitostí - Neprípustnosť. # Vec T-163/12 R.

Uznesenie predsedu Všeobecného súdu z 23. apríla 2012 – Ternavsky/Rada
      (vec T‑163/12 R)
      „Konanie o nariadení predbežného opatrenia – Spoločná zahraničná a bezpečnostná politika – Reštriktívne opatrenia voči Bielorusku – Zmrazenie finančných prostriedkov a ekonomických zdrojov – Návrh na odklad výkonu – Nedodržanie formálnych náležitostí – Neprípustnosť“
      1.                     Konanie o nariadení predbežného opatrenia – Odklad výkonu – Predbežné opatrenia – Podmienky poskytnutia – Fumus boni iuris
            – Naliehavosť – Vážna a nenapraviteľná ujma – Kumulatívna povaha (články 278 ZFEÚ a 279 ZFEÚ; Rokovací poriadok Všeobecného
            súdu, článok 104 ods. 2) (pozri bod 8)
      2.                     Konanie o nariadení predbežného opatrenia – Podmienky prípustnosti – Návrh – Formálne náležitosti – Uvedenie dôvodov, ktoré
            na prvý pohľad odôvodňujú nariadenie navrhovaných opatrení – Majetková ujma vyplývajúca z opatrenia spočívajúceho v zmrazení
            finančných prostriedkov – Bežné tvrdenie o bezprostrednosti vážnej a nenapraviteľnej ujmy – Neprípustnosť [články 278 ZFEÚ
            a 279 ZFEÚ; Rokovací poriadok Všeobecného súdu, článok 44 ods. 1 písm. c) a článok 104 ods. 2 a 3] (pozri body 9, 10, 13 –
            15, 19, 20)
      Predmet
      
         
               Návrh na odklad výkonu bodu 2 prílohy II vykonávacieho rozhodnutia Rady 2012/171/SZBP z 23. marca 2012, ktorým sa vykonáva
                  rozhodnutie 2010/639/SZBP o reštriktívnych opatreniach voči Bielorusku (Ú. v. EÚ L 87, s. 95), a bodu 2 prílohy II vykonávacieho
                  nariadenia Rady (EÚ) č. 265/2012 z 23. marca 2012, ktorým sa vykonáva článok 8a ods. 1 nariadenia (ES) č. 765/2006 o reštriktívnych
                  opatreniach voči Bielorusku (Ú. v. EÚ L 87, s. 37)
               
            Výrok
      
         
                  1.
               
               
                  
               
               
                  	Návrh na nariadenie predbežného opatrenia sa zamieta.
               
            
         
                  2.
               
               
                  
               
               
                  	O trovách konania sa rozhodne neskôr.